**PROIECT DIDACTIC**

**pentru activitatea integrată ,,Oriunde mă uit şi privesc, numai culori fermecate găsesc!’’**

**Propunător:** prof. Lauric Laura

**Unitatea de învăţământ**: G.P.N. ,,Ţăndărică’’ Suceava

**Nivelul de vârstă / Grupa:** I / mică

**Tema anuală de studiu**: Când, cum şi de ce se întâmplă?

**Tema proiectului**: ,,În lumea lui Colorici’’

**Tema activităţii integrate:** ,,Oriunde mă uit şi privesc, numai culori fermecate găsesc!’’

**Elementele componente ale activităţii integrate:**

ALA 1-,,Baloane colorate’’:

 Artă- ,,Baloane colorate’’-colorare

 Joc de rol- ,,La magazinul cu jucării’’

 Ştiinţă-,,O ajutăm pe broscuţa Oachi să sorteze baloanele’’-joc interactiv pe calculator

ADE: -DŞ- ,,Jocul culorilor’’-joc exerciţiu

ALA2- ,,Fugi unde spune Clovnul Colorici’’-joc de mişcare

**Scopul activității:** dezvoltarea bazei senzorio-perceptive, a mecanismelor cognitive superioare ( gândire, limbaj, memorie, imaginaţie) prin antrenarea copiilor într-o activitate concretă orientată spre descoperirea şi înţelegerea unor relaţii (matematice, de colaborare, de comunicare, etc.);

**Obiective operaţionale:**

-să realizeze prin tehnic de lucru-colorare tema dată;

-să rezolve sarcinile jocului interactiv- sortarea baloanelor după culoare;

-să colaboreze pe parcursul desfăşurării jocului de rol, evidenţiindu-se prin creativitate şi originalitate în idei;

-să execute paşi de dans învăţaţi anterior;

-să plaseze corect din punctul de vedere al culorii, elementele date;

-să verbalizeze acţiunile efectuate, folosind expresii matematice adecvate;

-să compună un cvintet după regulile date, demonstrând creativitate a limbajului oral;

-să completeze piramida, apelând la învăţarea prin descoperire;

-să execute corect deprinderea motrică-alergare, respectând reperele spaţiale date;

-să colaboreze pe parcursul activităţii în realizarea sarcinilor primite.

**Strategii didactice:**

**Metode şi procedee:** conversaţia euristică şi examinatoare, observaţia, explicaţia, demonstraţia, jocul, exerciţiul, învăţarea prin descoperire, problematizarea, brainstorming-ul;

**Resurse materiale:** scrisoare-pretext, calculator, joc digital Redico- grupa mică, casetofon, CD cântec, ecusoane pentru pus în piept- imagini cu creion roşu galben şi albastru, balon roşu galben şi albastru, balon însufleţit roşu, galben şi albastru, fişe cu contur de balon, spaţiu amenajat pentru magazinul de jucării, baloane umflate, costumaţii şi accesorii pentru rolul de vânzătoare, mama, tata, copiii, bani confecţionaţi din hârtie, panou pentru expoziţie, instrument de scris şi foaie A4 pentru cvintet, panou cu piramida în 3 trepte, 1 jeton cu balon roşu, 2 jetoane cu balon galben şi 3 jetoane cu balon albastru, panouri cu chenar roşu, galben şi albastru, decor alee roşie, galbenă şi albastră pentru machetă, coifuri galbene, roşii şi albastre, costumaţie de clovn, aparat foto, videoproiector, ecran de proiecţie, fluier recompense- baloane;

**Forme de organizare:** frontal, individual, pe grupe.

 **Bibliografie:**

-*Curriculum pentru învăţământul preşcolar*, aprobat OM nr.5233 din 01.09. 2008;

- *Educaţia un orizont, nu o destinaţie*- Scrisoarea metodică M.Ed.C.T. nr. 42328 din 07.10.2008;

-Culea Laurenţia Grama, Angela Filofteia, *Activitatea integrată din grădiniţă-* ghid pentru cadrele didactice din învăţământul preşcolar, Ed. Publishing House, 2008;

- Breben Silvia şi colaboratorii, *Metode interactive de grup*, Ghid metodic, Ed. Arves, Craiova, 2007.

**Scenariul activităţii**

La ADP, educatoarea citeşte copiilor scrisoarea de la Clovnul Colorici, umflă balonul trimis de acesta, solicitându-le să imite şi ei şi să rostească lait-motivul:

,,Balonul uşor pluteşte

Şi la tine se opreşte.’’

Copilul la care se opreşte balonul, vine în faţa clasei şi se prezintă (exerciţii de stimulare a comunicării), după care primeşte în piept un ecuson în funcţie de care îşi va găsi locul la zonele de interes deschise la ALA1.

Ecusoanele reprezintă imagini cu :

un creion colorat (roşu, galben sau albastru)-pentru centrul Artă

balon cu aţă (roşu, galben sau albastru)- pentru centrul Ştiinţă

balon însufleţit (ochi, nas, gură) (roşu, galben sau albastru)- pentru centrul Joc de rol.

Cele trei zone de interes deschise la ALA1 sunt:

Artă- Copiii găsesc pe masă fişe şi instrumente de lucru- creioane colorate (roşii, galbene şi albastre). Colorează balonul de pe fişă în funcţie de culoarea creionului de pe ecusonul din piept- Exemplu: Creion roşu- balon colorat cu roşu, etc.

Joc de rol- Într-un colţ al sălii de grupă este amenajat un magazin cu jucării- din pluş, cărţi, construcţii, maşinuţe, păpuşele, etc. şi bineînţeles baloane. Un copil joacă rolul vânzătoarei, fiind costumat corespunzător şi având de aranjat jucăriile pe rafturi, de pus preţurile pe fiecare jucărie şi de servit clienţii care trec pragul magazinului, vorbindu-le politicos, întrebându-i cu ce le poate fi de folos, promovându-şi marfa din magazin, oferind informaţii despre preţuri, încasând banii, etc. Clienţii sunt familia ,,Isteţii’’, compusă din mama, tata şi copilul, roluri jucate de alţi trei copii. Aceştia, costumaţi corespunzător, se pregătesc pentru a pleca la magazinul cu jucării, unde odată ajunşi, salută, discută cu vânzătoarea, cer informaţii referitoare la preţurile jucăriilor, cumpără şi plătesc un balon, se joacă cu acesta, etc.

Ştiinţă- Copiii joacă pe calculator jocul interactiv din aplicaţia Redico- grupă mică -,,O ajutăm pe broscuţa Oachi să sorteze baloanele’’. La sfârşitul activităţilor de la cele trei zone se realizează o retrospectivă a ceea ce au lucrat, realizându-se totodată şi evaluarea activităţii, după cum urmează:

Cei de la Artă: îşi aşează lucrările la locul potrivit pe un panou de expoziţie, în funcţie de imaginea ajutătoare, formând astfel grupa baloanelor roşii, grupa baloanelor galbene şi grupa baloanelor albastre, totodată autoevaluându-se.

Copiii de la centrul Joc de rol, vin în faţa clasei cu balonul cumpărat de la magazinul cu jucării şi compun o poezie cu tema ,,Balonul’’ , folosind metoda interactivă de grup -cvintetul:

Exemplu: Balonul/ Frumos, roşu/ Umflându-se, plutind, zburând/ Îl îndrăgim, îl iubim/ Drăguţul.

Copiii care au lucrat la zona Ştiinţă completează piramida cu tema ,,Baloane colorate’’. Pe un panou este deja construită piramida din trei trepte (treapta 1- un dreptunghi, treapta 2- două dreptunghiuri şi treapta 3- trei dreptunghiuri). Pe o măsuţă din imediata apropiere a panoului sunt jetoane cu baloane- un balon roşu, două baloane galbene şi trei baloane albastre. Copiii trebuie să descopere modalitatea de aşezare a acestor jetoane pe treptele piramidei, primind doar un simplu indiciu de la educatoare- culoare, după care să le aşeze corect, şi anume: balonul roşu pe treapta 1, cele două baloane galbene pe treapta 2 şi cele trei baloane albastre pe treapta 3.

Tranziţie:-,,Fantezia culorilor’’-dans tematic cu eşarfe colorate (Drept recompensă pentru modul în care au lucrat, educatoarea le împarte eşarfe colorate şi le propune să se bucure, executând paşi de dans învăţaţi anterior pe melodia ,,Culorile”- Rogvaiv).

Se desfăşoară în continuareDŞ- ,,Jocul culorilor’’- joc exerciţiu de grupare după culoare. În faţa semicercului sunt aşezate trei panouri cu chenare diferite- roşu, galben şi albastru. În faţa fiecărui panou, jos, pe mochetă sunt amplasate trei alei confecţionate din hârtie creponată de aceeaşi culoare ca şi chenarele panourilor (în faţa panoului cu chenar roşu- alee roşie, etc). Se explică şi demonstrează copiilor regulile jocului şi sarcina didactică:

Copilul numit vine în faţa clasei, educatoarea îi desface din piept ecusonul, iar acesta denumeşte obiectul şi culoarea acestuia- ,,Am un creion roşu/ balon galben’’, etc.

După ce denumeşte culoarea, priveşte spre cele trei panouri din faţa clasei şi în funcţie de culoarea obiectului de pe jeton alege traseul potrivit- alee de aceeaşi culoare, execută deplasarea în mers normal şi aşează jetonul pe panou. Drept recompensă primeşte de la educatoare un coif colorat (roşu, galben sau albastru) pe cap şi aplauze din partea colegilor.

După ce toţi copiii şi-au aşezat jetonul pe panoul potrivit, se aude o bătaie în uşă. Merg curioşi să vadă cine este şi-l găsesc pe Clovnul Colorici, care, cu un mănunchi de baloane în mână, îşi face apariţia pe melodia ,,Arlechino’’- Ala Pugaciova. Clovnul îi felicită pe copii pentru modul cum s-au jucat cu materialele pe care el le-a trimis de dimineaţă în grupă şi prezintă copiilor o altă surpriză- jocul interactiv din aplicaţia Redico- ,,Coifuri colorate’’, propunându-le să se joace împreună pe calculator. Se foloseşte videoproiectorul şi ecranul de proiecţie pentru o vizualizare mai bună de către toţi preşcolarii. Această secvenţă reprezintă evaluarea activităţii matematice. După rezolvarea tututor sarcinilor jocului digital la toate cele trei nivele de dificultate, clovnul le cere copiilor să se grupeze după culoarea coifului de pe cap. Apoi, drept mulţumire că s-au jucat cu el, clovnul le oferă copiilor o altă surpriză- jocul de mişcare de la ALA2-,,Fugi unde spune Clovnul Colorici!’’Cele trei panouri de la activitatea matematică sunt amplasate în locuri diferite din sala de grupă. La comanda clovnului ,,Fugi la culoarea…’’ şi semnalul fluierului, copiii aleargă până la panoul cu culoarea numită. La al doilea semnal al fluierului, revin pe scăunele. Jocul se reia de câteva ori, punându-se accent pe mişcare, dar şi pe corectitudinea recunoaşterii culorii numite.

Se fac aprecieri verbale individuale şi generale asupra desfăşurării activităţii atât de către educatoare, cât şi de către clovn. Se completează în jurnalul grupei, punându-se accent pe autoevaluarea activităţii de către preşcolari. Se împart recompense copiilor-baloane.

|  |  |  |  |  |  |
| --- | --- | --- | --- | --- | --- |
| **Nr. crt.** | **Etapele** **activităţii** | **Conţinutul ştiinţific** |  **Strategii didactice** | **Evaluare /****Metode şi indicatori** | **Tipul de inteligenţă activată** |
| Metode şi procedee | Mijloace de învăţământ |
| **1.** | **Captarea şi orientarea atenţiei** | Orientarea şi concentrarea activităţii psihice cognitive asupra elementului surpriză-materialele puse la dispoziţie, materiale care au menirea de a activa motivaţia, stările afective prin intensitatea stimulilor şi noutatea situaţiei. | Conversaţia examinatoareObservaţia | Materialele de la centrele de interes | Acuitate vizuală- recunoaştere la prima încercare | Inteligenţa spaţial-vizuală |
| **2.** | **Anunţarea temei şi a obiectivelor** | Tema şi obiectivele activităţii sunt prezentate copiilor sub forma unei formulări-pretext (scrisoare) din partea Clovnului Colorici.  | ConversaţiaExplicaţia | Scrisoare de la clovn |  |  |
| **3.** | **Prezentarea noului conţinut şi dirijarea învăţării** | Jocuri şi activităţi alese-ALA 1:Redarea experienţei proprii despre realitatea înconjurătoare (referitoare la culori), ca rezultat al îmbogăţirii impresiilor prin contactul direct cu lumea reală, prin intermediul rezolvării sarcinilor de la cele trei zone de interes deschise - artă, joc de rol şi ştiinţă. Se va pune accent pe exersarea unor abilităţi însuşite anterior: comunicare şi interrelaţionare, realizarea unor lucrări plastice şi capacitatea de a selecta corect dintr-o mulţime de elemente date pe cele potrivite conform criteriului dat.Se va pune accent pe activarea conduitelor de apartenenţă la grup, care să alimenteze dezvoltarea complexităţii pe de-o parte a sinelui, iar pe de altă parte a relaţiilor sociale de tip eu-noi, eu-tu.E valuarea fiecărei grupe de copii se va realiza prin:-capacitatea de a aşeza lucrarea realizată pe panoul potrivit şi de a se autoevalua-compunerea unui cvintet-completarea unei piramide.Tranziţie- **,,**Simfonia culorilor’’- dans tematic cu eşarfe colorate pe melodia ,,Culorile’’- Rogvaiv.Activitate pe domeniu experienţial: Prezentarea regulilor jocului, apelându-se la capacitatea de înţelegere şi de atenţie a copiilor, sub forma unor cerinţe ferme care vor reglementa întreaga desfăşurare a activităţii.Precizarea (explicarea şi demonstrarea) elementelor care vor orienta întregul demers didactic: traseul de deplasare în funcţie de culoare, realizarea unor asociaţii pentru rezolvarea sarcinilor matematice.În timpul jocului se pune accent pe exersarea abilităţii de a stabili pe plan mental racorduri ce dau structuri matriciale complexe prin rezolvarea corectă a sarcinilor matematice cu privire la constituirea unor grupe de obiecte după criteriul culorii.Evaluarea activităţii matematice se realizează prin intermediul aplicaţiei Redico- ,,Coifuri’’.Jocuri şi activităţi alese- ALA2:Se urmăreşte atât executarea deprinderii motrice –alergare, capacitatea de orientare spaţială, cât şi capacitatea de recunoaştere şi alegere corectă a culorii date. | ConversaţiaExplicaţiaDemonstraţia ExerciţiulConversaţia examinatoareMetoda interactivă de grup-cvintetulMetoda interactivă de grup-piramidaConversaţiaExplicaţia Demonstraţia Explicaţia DemonstraţiaJoculExerciţiulProblematizareaExplicaţiaDemonstraţiaExerciţiul fizic | Ecusoane pentru pus în pieptFişe cu contur de balonSpaţiu amenajat pentru magazinul de jucării, baloane umflate, costumaţii şi accesorii pentru roluri Calculator, joc digital Redico- grupa micăPanou pentru expoziţie, Instrument de scris şi foaie A4 pentru cvintet panou cu piramida, jetoane cu baloane Casetofon şi CDPanouri cu chenare colorate Decor aleiEcusoanele din pieptCoifuri, Costumaţie de clovn, Videoproiector, ecran de proiecţie, Fluier Panourile de la DŞ | Observareasistematică a comporta-mentuluiFolosirea corectă, în mod estetic a tehnicilor de lucru în redarea temeiAnaliza produselor activităţiiViteza de reacţie promptă în executarea corectă a paşilor de dansRezolvarea corectă a sarcinilor matematice dateObservareasistematică a comporta-mentuluiViteza de reacţie promptă în găsirea locului potrivit | Inteligenţa lingvisticăInteligenţa logico-matematicăInteligenţa interpersonalăInteligenţa spaţial-vizualăInteligenţa lingvisticăInteligenţa corporal-kinestezicăInteligenţa logico-matematicăInteligenţa lingvisticăInteligenţa spaţial-vizualăInteligenţa spaţial-vizualăInteligenţa corporal-kinestezică |
| **4.** | **Evaluarea** | Se apelează la capacitatea de generalizare şi abstractizare, având ca mobil conţinutul activităţii în integralitatea sa: -completarea în jurnalul grupei, punându-se accent pe autoevaluarea activităţii de către preşcolari. Se fac aprecieri verbale individuale şi generale asupra desfăşurării activităţii. Se împart recompense copiilor. | ConversaţiaExplicaţiaBrainstorming | Instrument de scrisJurnalul grupeiAparat fotoImprimantă LipiciBaloane | Autoevaluarea | Inteligenţa lingvisticăInteligenţa interpersonală |